b'\n_START_ARTICLE_\n\xc5\xa0panska kraljeva akademija\n_START_SECTION_\nUstanovitev\n_START_PARAGRAPH_\n\xc5\xa0panija leta 1711 za razliko od Francije, Italije in Portugalske ni imela enotnega slovarja. Tako je leta 1713 pobudo za za\xc4\x8detno fazo ustanovitve bodo\xc4\x8de Akademije prevzelo 8 renovatorjev, ki so se zbirali v hi\xc5\xa1i Pacheca. Kot vodilni model jim je bila francoska akademija, ustanovljena leta 1635 pod vodstvom kardinala Richelieua._NEWLINE_Leta 1714 je \xc5\xa1pansko akademijo uradno potrdil kralj Filip V.._NEWLINE_Cilj je bil utrditi jezik, ki se je v 16.stoletju vse bolj vzpenjal v dr\xc5\xbeavi. S tem namenom so \xc5\xbee takoj od ustanovitve \xc5\xbeeleli razviti slovar \xc5\xa1panskega jezika, imenovanega tudi kastilj\xc5\xa1\xc4\x8dina. Na\xc4\x8drt se je uresni\xc4\x8dil z izdajo Slovarja \xc2\xbbde autoridades\xc2\xab\xc2\xa0 med letoma 1726 in 1739.\n_START_SECTION_\nGeslo\n_START_PARAGRAPH_\nVizija dobe je bila, da \xc5\xa1panski jezik uvidi trenutek popolnosti. RAE je zato hotela stabilizirati glagolske na\xc4\x8dine in besede kastiljskega jezika v najve\xc4\x8dji natan\xc4\x8dnosti, eleganci in \xc4\x8disto\xc4\x8di. Kot rezultat tega, se je rodila institucija kot center u\xc4\x8dinkovitega dela, ki je slu\xc5\xbeil, kot pravijo ustanovitelji, \xc2\xbbv \xc4\x8dast narodu\xc2\xab._NEWLINE_Namen skupne koristnosti  je postal vodilno geslo identitete \xc5\xa0panske akademije, kar jo je hkrati lo\xc4\x8dilo od ostalih, ki so jih dojemali kot \xc4\x8dista literarna zbiranja prilo\xc5\xbenostne narave.\n_START_SECTION_\nNacionalne akademije\n_START_PARAGRAPH_\nPo osamosvojitvi latinoameri\xc5\xa1kih dr\xc5\xbeav je RAE pospe\xc5\xa1ila ustanovitev akademij v vsaki izmed novonastalih dr\xc5\xbeav. Idejo je motiviralo gibanje imenovano panhispanismo oziroma hispanoamericanismo, po na\xc4\x8delu katerega naj bi si prebivalci vseh narodnosti, ki so bili del \xc5\xa1panskega imperija v Latinski Ameriki, delili enoten jezik (\xc5\xa1pan\xc5\xa1\xc4\x8dino) in dedi\xc5\xa1\xc4\x8dino ene literature. _NEWLINE_Kljub temu, so \xc5\xbee pred osamosvojitvijo RAE, tako v Mehiki  kot tudi v Argentini obstajale nacionalne akademije, ki pa niso imele statusne povezanosti s \xc5\xa0pansko kraljevo akademijo vse dokler se niso vklju\xc4\x8dile v ASALE. Akademije, ki so de od leta 1870 naprej ustanovile v ostalih \xc5\xa1pansko govore\xc4\x8dih dr\xc5\xbeavah, so statusno podrejene RAE._NEWLINE_Vseh 22 akademij ima enak polo\xc5\xbeaj in pogoje kot RAE ter skupaj z le-to tvorijo Zdru\xc5\xbeenje akademij \xc5\xa1panskega jezika (Asociaci\xc3\xb3n de la Lengua Espa\xc3\xb1ola), kraj\xc5\xa1e ASALE , ki je bilo ustanovljeno leta 1951 v okviru 1. kongresa akademij v Mehiki.\n_START_SECTION_\nStatuti\n_START_PARAGRAPH_\nMisija in dejavnost Akademiji so predstavljene v 5 statutih, ki urejajo delovanje institucije \xc5\xbee od leta 1713.\n_START_SECTION_\nVladni odbor\n_START_PARAGRAPH_\nJe najvi\xc5\xa1ji organ Akademije, ki se mora po pravilih sestati vsaj enkrat mese\xc4\x8dno. _NEWLINE_Nadzoruje zadeve, ki vklju\xc4\x8dujejo dobro notranje delovanje Akademije ter njeno povezovanje z ostalimi akademijami in drugimi dr\xc5\xbeavnimi organi. Sestavlja ga direktor, poleg tega pa \xc5\xa1e namestnik direktorja, tajnik, cenzor, knji\xc5\xbeni\xc4\x8dar, blagajnik, podsekretar in dva dodatna \xc4\x8dlana. Polo\xc5\xbeaji se izvolijo vsaka 4 leta z mo\xc5\xbenostjo enkratnega podalj\xc5\xa1anja. Predsednik se lahko izjemoma poteguje za tretji mandat.\n_START_SECTION_\nPlenarno zasedanje in komisije\n_START_PARAGRAPH_\nPlenarna zasedanja  razpravljajo o jezikoslovnih in literarnih nalogah omenjenih v statutih, ter predlagajo izbolj\xc5\xa1ave na podro\xc4\x8dju akademske vlade in administracije. Zasedajo jih vsi akademiki \xc2\xbbde n\xc3\xbamero\xc2\xab, enourna sre\xc4\x8danja pa se odvijajo vsak \xc4\x8detrtek popoldan. _NEWLINE_Naloga komisij je razviti predloge, ki jih bo kasneje plenarno zasedanje pregledalo in dolo\xc4\x8dilo njihovo veljavnost.'